title: SKRIFTLIG FORESPØRGSEL nr. 223/99 af Daniela RASCHHOFER Bedragerisagen i forbindelse med "World Vision Austria"

eurovoc_concepts:
Austria
Bosnia and Herzegovina
EU aid
EU control
European Commission
financial aid
fraud against the EU
project management

text: 3. 12. 1999 DA De Europæiske Fællesskabers Tidende C 348/39 (1999/C 348/047) SKRIFTLIG FORESPØRGSEL P-0223/99 af Daniela Raschhofer (NI) til Kommissionen (3. februar 1999) Om: Bedragerisagen i forbindelse med »World Vision Austria« I sit svar på min forespørgsel P-3879/98 (1) gik Kommissionen ikke omfattende og detaljeret ind på mine spørgsmål. Jeg vil derfor forsøge endnu en gang at konkretisere og udbygge mine spørgsmål vedrørende bedragerisagen i forbindelse med »World Vision Austria«. 1. Kommissær Bonino skriver i sit svar, at Kommissionen har beskæftiget sig med sagen, men at den ikke råder over kriterier, der gør det muligt at udtale sig i denne sag. Råder Kommissionen på indeværende tidspunkt over nye »kriterier« i den pågældende sag, der har ført til nye erkendelser, og har Kommissionen siden min sidste forespørgsel modtaget nye oplysninger? I bekræftende fald hvilke, i benægtende fald hvorfor ikke? Har Kommissionen efter offentliggørelse af »World Vision Austria«-sagen gennemført en målrettet 2. kontrol eller planlægger den en sådan kontrol? Har der været interventioner, henvendelser eller diverse andre forespørgsler med henblik på at 3. gennemføre et EU-bistandsprojekt for Bosnien gennem hjælpeorganisationen »World Vision Austria«? Hvem har overtaget kontrollen med en korrekt afvikling af projekterne på stedet i hhv. Østrig og 4. Kommissionen? I et andet tilfælde har medlem af Europa-Parlamentet, Karl Habsburgs hustru oplyst i østrigsk fjernsyn, at 5. hendes mand har formidlet nyttige kontakter til EU med henblik på erhvervelse af projektmidler. Har der også i det foreliggende tilfælde med »World Vision Austria« været tale om sådanne kontakter eller henvendelser med henblik på EU-støttemidler til Bosnien? 6. Skal EU-Revisionsretten eller Kommissionens interne kontrolorganer ifølge planen kontrollere projek- ternes korrekte gennemførelse og afvikling? Hvornår vil disse beretninger i bekræftende fald foreligge? I benægtende fald hvorfor ikke? (1) EFT C 207 af 21. 7. 1999, s. 140. (1999/C 348/048) SKRIFTLIG FORESPØRGSEL E-0313/99 af Klaus Lukas (NI) til Kommissionen (19. februar 1999) Om: World Vision Österreich Det forlyder, at World Vision Österreich for Kommissionen har indgået kontrakter på Phare- og Tacis- projekter til et beløb af 3,8 mio ecu i Bosnien, Rumænien og Mongoliet. Er der konstateret uregelmæssigheder i forbindelse med disse projekter, dvs. mistanke om svig og korruption? Har Kommissionen foretaget revisioner af regnskaberne? Blev der systematisk foretaget inspektioner på stedet af de arbejder, der angiveligt er udført? Blev projekterne i givet fald stillet i bero i rette tid og udbetalte midler krævet tilbagebetalt? Blev der indgivet politianmeldelse? I givet fald, mod hvem og hvorfor? I benægtende fald, hvorfor ikke? Blev Kommissionen af den østrigske anklagemyndighed informeret om den igangværende efterforskning mod World Vision Österreich? Hvornår skete dette? Hvilke oplysninger har den østrigske anklagemyndighed om de EU-finansierede projekter?